[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondTeadus 3 minutigaMeediataipEriprojektidEriprojektidGoldbergi masinAasta koolKeskkonnakuuAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinAasta koolKeskkonnakuuAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Majandusmetsade kaitsel on vaja fookus viia salumetsadele ja metsaomanike paremale teavitamisele"}, {"text_idx": "#000006", "text": "Lisaks puidu mu\u0308u\u0308gile kuulub Riigimetsa majandamise keskuse (RMK) metsanduslike u\u0308lesannete hulka ka looduskaitseto\u0308o\u0308de korraldamine ja meie u\u0308hise metsa kaitsmine. Oluline on, et lisaks kaitsealustele metsadele oleks ka majandatavad metsad erinevat tu\u0308u\u0308pi. Seejuures vajab erilist ta\u0308helepanu just salumetsade elustik."}, {"text_idx": "#000007", "text": "\"Meil on ka majandatavaid metsi, vanemaid kui 100-aastaseid ma\u0308nnikuid u\u0308le 27 protsendi ja vanemaid kui 80-aastased kuusikuid on 18 protsenti, nii et me ei saa o\u0308elda, et majandatavas metsas oleks mets nu\u0308u\u0308d oluliselt vaesem. Vo\u0303ib isegi o\u0308elda, et on mitmekesisem ja seal on ka nendel lindudel rohkem pesitsuskohti, kes siis noores metsas pesitsevad,\" ra\u0308a\u0308kis RMK metsamajanduse valdkonna varumisjuht Olavi Andres Osoonile."}, {"text_idx": "#000008", "text": "Aga mida ta\u0308hendab see praktikas metsamajandajale? \"Selleks, et seda ha\u0308iringut uuendusraiete puhul va\u0308hendada, ja\u0308tame sinna sa\u0308ilikpuid, sisuliselt 5 protsenti tagavarast. Langile ja\u0308a\u0308vad ka\u0308nnud, mida me ei juuri ning mida pole ka majanduslikult mo\u0303tet siit a\u0308ra viia. Samuti ja\u0308a\u0308b 30 protsenti oksamaterjalist tegelikult ikkagi langile, sest sellega tuleks mineraalained kaasa ja midagi peab siia langile toitainetena ja\u0308a\u0308ma ka,\" selgitas metsaomanik ja Valgamaal puidufirmat juhtiv Andres Olesk."}, {"text_idx": "#000009", "text": "Andrese so\u0303nul raiuvad nad aastas uuendusraietega a\u0308ra u\u0308he protsendi kogu RMK metsamaast. \"Kui tuua vo\u0303rdlusmoment, siis kogu see ala on umbes sama suur kui Vormsi saar. Hooldusraieid teeme suuremal pinnal, ja kui ja\u0308lle saartega vo\u0303rrelda, siis umbes kahe Muhu saare osas teema hooldusraie, see ta\u0308hendab siis valgustusraiet ja harvendusraiet,\" ra\u0308a\u0308kis Andres."}, {"text_idx": "#000010", "text": "Harvendusraie eesma\u0308rk on luua alles ja\u0308etud puudele paremad kasvutingimused. Puidu varumise seisukohalt on kaks peamist raieliiki \u2013 harvendusraie ehk vahekasutusraie, ja uuendusraie, mis reeglina on lageraie. Lageraie populaarsus on seotud metsa uuendamisega."}, {"text_idx": "#000011", "text": "\"Meie vo\u0308o\u0308ndis, sellise taiga ja lehtpuumetsa u\u0308lemineku alal, on sisuliselt ainuke varju taluv puuliik kuusk, mida saaksime n-o\u0308 turbe all uuendada. Seda erinevalt Kesk-Euroopast, kus on erinevad tammeliigid, po\u0308o\u0308k ja palju puuliike, mida saab n-o\u0308 vana metsa turbe all uuendada. Seega ses mo\u0303ttes on meie vo\u0308o\u0308ndis ja Eestis kindlasti ko\u0303ige mo\u0303istlikum uuendusraie viis lageraie,\" selgitas Olesk."}, {"text_idx": "#000012", "text": "Keskkonnaministeeriumi metsandusosakonna juhataja Riina Martverki so\u0303nul ei ole meil metsa va\u0308hem kui varem, olgugi et ta on \"auklikum\". \"Need augud saavad kohe ta\u0308is istutatud, et saab rahustada ka sellega, et Eesti metsaseadus na\u0308eb ette, et metsa tuleb uuendada. Metsa juurdekasv on enneolematult suur, metsa pindala on enneolematult suur. Me oleme va\u0308ga heas ajahetkes tegelikult praegu, metsa on kasvanud so\u0303ja ajast saadik juurde ning jo\u0303udnud praegusesse raieku\u0308psesse ikka.\""}, {"text_idx": "#000013", "text": "Ko\u0303ige enam kaitset vajab just salumetsade elustik"}, {"text_idx": "#000014", "text": "Majandusmetsa ko\u0303rval on Eestis rangelt kaitstavat metsa 227 000 hektarit, see on 10 protsenti, ja 334 000 hektarit piirangutega metsa, mis moodustab umbes 15 protsenti kogu Eesti metsast. Kaitstava metsa pindala ei ta\u0308henda veel, et seal elavad kooslused ja liigid on kaitstud. Siit tuleneb ka otsene vajadus teada saada, kas kaitsealused metsad ta\u0308idavad oma eesma\u0308rki ja kas erinevate elukooslustega metsatu\u0308u\u0308pe on kaitsealustes metsades piisavalt. Kaitstavates metsades on siiani alaesindatud viljakad kasvukohatu\u0308u\u0308bid, eriti murelikuks teeb kaitstavate salumetsade va\u0308hesus."}, {"text_idx": "#000015", "text": "Tartu U\u0308likooli looduskaitsebioloogia juhtivteaduri Asko Lo\u0303hmuse so\u0303nul ei ole piisavalt elupaiku just sellele elustikule, kes elab vanades salumetsades, misto\u0303ttu on viimane hetk midagi ette vo\u0303tta. \"Sellistes majandamata vanades salumetsades on lihtsalt erakordselt suur mitmekesisus, mida teisiti ei ole vo\u0303imalik hoida,\" ma\u0308rkis Lo\u0303hmus. \"Meie metsad on va\u0308ga liigirikkad, umbes 20 000 liiki arvatakse elavat Eesti metsades ning need on jaotunud erinevate metsatu\u0308u\u0308pide vahel. Seal on osalised kattuvused, aga igas metsatu\u0308u\u0308bis vo\u0303i va\u0308hemalt paari metsatu\u0308u\u0308bi peale kokku on mingid unikaalsed liigid, kes mujal ei saa elada.\""}, {"text_idx": "#000016", "text": "Loomade jaoks ei eksisteeri kaitsealade piirid, liigid ei pu\u0308si ainult inimese planeeritud kaitsealadel. Paljude liikide elupaigaks ja levimiseks on olulised ka majandusmetsad. Meil ja mujal maailmas elab palju ohustatud liike kooslustes, kus toimub aktiivne inimtegevus. Nii luuakse ka majandusmetsadesse va\u0308a\u0308riselupaiku kaitsealustele liikidele."}, {"text_idx": "#000017", "text": "\"Meie ettevo\u0303tte u\u0308ks to\u0308o\u0308taja on kotkaklubi liige, ja kui keegi avastab majandusmetsas kaitstava liigi pesa ning ta ei oska seda liiki ma\u0308a\u0308rata, isegi kui ta seda oskab ma\u0308a\u0308rata selle liigi, siis tal on kohustus meie inimest sellest teavitada,\" selgitas Olesk. \"Valga puu to\u0308o\u0308taja omakorda konsulteerib kotkaklubiga ja teavitab keskkonnaametit ja siis otsustame edasise tegevuse.\""}, {"text_idx": "#000019", "text": "\"U\u0308ks po\u0303hjus, miks erametsaomanik ilmselt tunneb ennast ebaturvaliselt on see, et u\u0308hiskond ei toeta teda piisavalt selles arutelus. Ei ole piisavalt aru saada just sellest, et miks meil neid liike vaja on,\" ra\u0308a\u0308kis Lo\u0303hmus."}, {"text_idx": "#000020", "text": "Riina Martverki so\u0303nul hakatakse ka va\u0308ljaspool Natura alasid maksma toetust saamata ja\u0308a\u0308nud tulu kompenseerimiseks, mida on vo\u0303imalik aastas saada 110 eurot hektari kohta. \"Ko\u0303ike see ilmselt ei lahenda, aga kuskile peab kompenseerimise osa ikka ja\u0308a\u0308ma. Ehk jo\u0303uame kunagi selleni, et saame oma o\u0308kosu\u0308steemiteenuseid mu\u0308u\u0308a.\""}, {"text_idx": "#000021", "text": "O\u0308kosu\u0308steemiteenuste all mo\u0303eldakse erinevaid keskkonnakaitselisi, sotsiaalseid ja majanduslikke hu\u0308vesid, mida loodus inimestele pakub. Metsa kontekstis saab puidust saadava kergelt rahaks arvestatava tulu ko\u0303rval va\u0308lja arvutada ka na\u0308iteks metsa poolt pakutava puhta o\u0303hu, aineringe vo\u0303i metsas ka\u0308imisest saadava esteetilise naudingu va\u0308a\u0308rtused. Tulevikus peaks nii metsaraiel kui kogu inimtegevuse planeerimisel arvestama oluliselt rohkem looduse huvidega."}, {"text_idx": "#000022", "text": "Lo\u0303hmus ma\u0308rkis, et kui vaadelda liikide va\u0308ljasuremise probleemi globaalselt, siis on see ta\u0308iesti pretsedenditu. Esimest korda surevad liigid massiliselt va\u0308lja u\u0308he teise liigi mo\u0303jul. \"See liik on on inimene. Seda, kui kaua la\u0308heb aega enne, kui need keerulised o\u0308kosu\u0308steemid funktsioneerimast lakkavad, seda me ei tea. Selge on aga see, et iga liik ei ole seal o\u0308kosu\u0308steemist n-o\u0308 va\u0308lja vo\u0303ttes va\u0308ga oluline, aga mitu siis on?\""}, {"text_idx": "#000023", "text": "Metsaseadus ei ja\u0308rgi piisavalt sa\u0308a\u0308stlikkuse po\u0303himo\u0303tteid"}, {"text_idx": "#000024", "text": "Metsaseaduse muutmine on tekitanud elava avaliku arutelu. Seadusemuudatuse eesma\u0308rk on teha metsamajandamisotsused metsaomanikule selgemaks ja va\u0308hem bu\u0308rokraatlikuks. Po\u0303hiliste muudatustena on plaanis aidata kaasa metsa efektiivsele uuendamisele. Selleks soovitakse lageraiele alternatiivsete raieliikide turbe ja valikraie kasutamist. Va\u0308hendada majandusmetsades viljakatel pinnastel kasvavate kuusikute raievanust, vo\u0303imaldamaks maksimaalset omanikutulu. Va\u0308listada olukorda, kus metsaomandi kasutamine on so\u0303ltuvuses piirinaabrite otsustest ja tegevustest. Lisaks on kavas to\u0303hustada va\u0308a\u0308riselupaikade kaitset, kaotades piirangud va\u0308a\u0308riselupaiga suurusele."}, {"text_idx": "#000025", "text": "Olesk ei na\u0308e muudatustes probleemi. \"Pigem ootakski seda, et me jo\u0303uaks na\u0308iteks vabariigi 125. su\u0308nnipa\u0308evaks sinna, kus on Soome. Kus ainuke metsaseaduse punkt on see, et u\u0308le 1,4 hektariline lank on vaja metsastada. Ta\u0308na to\u0308o\u0308stus loob 9 korda suuremat va\u0308a\u0308rtust kui 9 aastat tagasi, see ko\u0303ik on a\u0308a\u0308rmiselt positiivne. Sektoris on palju inimesi to\u0308o\u0308l ja seda peab kaitsma, seda majandamist peab ka kaitsma,\" lisas Olesk."}, {"text_idx": "#000026", "text": "Lo\u0303hmuse arvates on probleem selles, et meie metsaseadus ei vasta ko\u0303igile nendele asjadele, mida sa\u0308a\u0308stlik metsamajandus peaks tagama. \"Tuleks po\u0308o\u0308rduda tagasi metsaseaduse kui terviku juurde ja ku\u0308sida, kuidas me tervet seda seadust saaksime paremaks teha, hakkame tegema.\""}, {"text_idx": "#000027", "text": "Lo\u0303hmus ra\u0308a\u0308kis, et metsas hakkavad tasapisi mo\u0303ned po\u0303lismetsa liigid juba va\u0308lja surema ning asjad, mida me 20 aastat tagasi mo\u0303tlesime, et meil kunagi ei juhtu, on nu\u0308u\u0308d pa\u0308riselt juhtumas. \"Ma olen u\u0308sna skeptiline selles osas, et meie praegune raiestrateegia on u\u0308les ehitatud nii, et see neid kliimaargumente ka korralikult arvesse vo\u0303tab.\""}, {"text_idx": "#000028", "text": "Peale selle on Lo\u0303hmuse so\u0303nul suur hulk selliseid teemasid, mida o\u0303igupoolest pole puudutatudki. \"Na\u0308iteks kuidasmoodi mets meie inimeste tervisele mo\u0303jub? Kas kui me hakkame seda rahas mo\u0303o\u0303tma, siis vo\u0303ib-olla kaalub see u\u0308les ko\u0303ik need puidust saadavad tulud? Sellele ei ole po\u0308o\u0308ratud piisavalt ta\u0308helepanu, seega vo\u0303ib o\u0308elda, et u\u0308ks osa neist va\u0308a\u0308rtustest on lihtsalt selgeks tegemata.\""}, {"text_idx": "#000029", "text": "Vaata rohkem ta\u0308nao\u0303htusest Osoonist kell 20:00."}, {"text_idx": "#000030", "text": "Huvigruppide ootused metsanduse arengukavale on u\u0308ksteisest kaugel"}, {"text_idx": "#000031", "text": "Videointervjuu: kui palju seda metsa Eestis ikka on?"}, {"text_idx": "#000032", "text": "Looduskaitsebioloog lu\u0308kkab u\u0308mber riikliku metsastatistika va\u0308ited"}, {"text_idx": "#000033", "text": "Mustika kasvukohtade va\u0308henemine seab lo\u0308o\u0308gi alla ka teised liigid"}, {"text_idx": "#000034", "text": "Lageraied parimates mustikametsades kaotavad saagi mitmeku\u0308mneks aastaks"}, {"text_idx": "#000035", "text": "Muutused Eestis ja maailmas on ja\u0308tnud ja\u0308lje inimeste va\u0308a\u0308rtustesse"}, {"text_idx": "#000036", "text": "Himurad kvollid on valmis suguu\u0308hte nimel surema"}, {"text_idx": "#000040", "text": "Sotsiaalmeediapostitused aitavad uusi taimeliike leida"}, {"text_idx": "#000042", "text": "Maakera sisetuum vo\u0303ib olla hakanud teistpidi po\u0308o\u0308rlema"}, {"text_idx": "#000043", "text": "Gravitatsioonilained kannavad infot kaugeist ta\u0308htedest ja planeetidest"}, {"text_idx": "#000044", "text": "Taimegeneetik: Eestis vastandatakse mahe- ja tavaviljelust liiga teravalt"}, {"text_idx": "#000048", "text": "Teadlase koduvisiit: Grete Arro usub, et targad lapsed kasvavad hinneteta"}, {"text_idx": "#000050", "text": "Otse kell 18: konkursi \"Teadus 3 minutiga\" finaal"}, {"text_idx": "#000051", "text": "Erakondade haridusdebatis ku\u0308ttis kirgi vaid poliitilise sekkumise ma\u0308a\u0308r"}, {"text_idx": "#000054", "text": "Tartu U\u0308likooli teadlased aitasid avastada mullas ka\u0308iva globaalse so\u0303ja"}, {"text_idx": "#000056", "text": "Maailma vastupidavaimate loomade saladused hakkavad paljastuma"}, {"text_idx": "#000057", "text": "Virtuaaltuur: Tallinna loomaaia ja\u0308a\u0308karud said viimaks uue kodu"}, {"text_idx": "#000061", "text": "Hiiglaslik viirus tekitas tulise vaidluse"}, {"text_idx": "#000062", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]